LIETUVOS RESPUBLIKOS VIDAUS REIKALŲ MINISTRO

ĮSAKYMAS

DĖL 2007–2013 M. ŽMOGIŠKŲJŲ IŠTEKLIŲ PLĖTROS VEIKSMŲ PROGRAMOS 4 PRIORITETO „ADMINISTRACINIŲ GEBĖJIMŲ STIPRINIMAS IR VIEŠOJO ADMINISTRAVIMO EFEKTYVUMO DIDINIMAS“ ĮGYVENDINIMO PRIEMONĖS VP1-4.2-VRM-05-V „GERESNIS EUROPOS SĄJUNGOS POLITIKŲ ĮGYVENDINIMAS“ PROJEKTŲ FINANSAVIMO SĄLYGŲ APRAŠO PATVIRTINIMO

2009 m. kovo 3 d. Nr. 1V-85

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), 18.2 punktu,

tvirtinu 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės VP1-4.2-VRM-05-V „Geresnis Europos Sąjungos politikų įgyvendinimas“ projektų finansavimo sąlygų aprašą (pridedama).

VIDAUS REIKALŲ MINISTRAS	RAIMUNDAS PALAITIS

PATVIRTINTA

Lietuvos Respublikos vidaus reikalų

ministro 2009 m. kovo 3 d.

įsakymu Nr. 1V-85

2007–2013 M. ŽMOGIŠKŲJŲ IŠTEKLIŲ PLĖTROS VEIKSMŲ PROGRAMOS 4 PRIORITETO „ADMINISTRACINIŲ GEBĖJIMŲ STIPRINIMAS IR VIEŠOJO ADMINISTRAVIMO EFEKTYVUMO DIDINIMAS“ ĮGYVENDINIMO PRIEMONĖS VP1-4.2-VRM-05-V „GERESNIS EUROPOS SĄJUNGOS POLITIKŲ ĮGYVENDINIMAS“ PROJEKTŲ FINANSAVIMO SĄLYGŲ APRAŠAS

I. BENDROSIOS NUOSTATOS

1. 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės VP1-4.2-VRM-05-V „Geresnis Europos Sąjungos politikų įgyvendinimas“ projektų finansavimo sąlygų apraše (toliau – Aprašas) nustatyti reikalavimai, kuriais turi vadovautis pareiškėjai, rengdami ir teikdami paraiškas dėl projektų finansavimo (toliau – paraiška), ir metodiniai nurodymai vertintojams, kuriais turi vadovautis projektų vertintojai, atlikdami projektų vertinimą pagal Žmogiškųjų išteklių plėtros veiksmų programos, patvirtintos Europos Komisijos 2007 m. rugsėjo 24 d. sprendimu Nr. K(2007)4475, 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonę VP1-4.2-VRM-05-V „Geresnis Europos Sąjungos politikų įgyvendinimas“ (toliau – priemonė).

2. Aprašas parengtas vadovaujantis šiais teisės aktais:

2.1. 2006 m. liepos 5 d. Europos Parlamento ir Tarybos reglamentu (EB) Nr. 1081/2006 dėl Europos socialinio fondo ir panaikinančiu Reglamentą (EB) Nr. 1784/1999 (OL 2006 L 210, p. 12);

2.2. 2006 m. liepos 11 d. Tarybos reglamentu (EB) Nr. 1083/2006, nustatančiu bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančiu Reglamentą (EB) Nr. 1260/1999 (OL 2006 L 210, p. 25) (toliau – reglamentas Nr. 1083/2006);

2.3. 2006 m. gruodžio 8 d. Komisijos reglamentu (EB) Nr. 1828/2006, nustatančiu Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo įgyvendinimo taisykles (OL 2006 L 371, p. 1);

2.4. Žmogiškųjų išteklių plėtros veiksmų programa;

2.5. Žmogiškųjų išteklių plėtros veiksmų programos priedu, patvirtintu Lietuvos Respublikos Vyriausybės 2008 m. liepos 23 d. nutarimu Nr. 789 (Žin., 2008, Nr. 95-3722);

2.6. Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis, patvirtintomis Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637);

2.7. Projektų administravimo ir finansavimo taisyklėmis, patvirtintomis Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132);

2.8. Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėmis, patvirtintomis Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų ir finansavimo reikalavimų atitikties taisyklės);

2.9. Metodiniais nurodymais dėl projektų finansavimo sąlygų aprašo ir Metodiniais nurodymais vertintojams dėl atitikties bendriesiems Stebėsenos komiteto patvirtintiems atrankos kriterijams vertinimo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861).

3. Apraše vartojamos sąvokos atitinka Aprašo 2 punkte nurodytuose teisės aktuose vartojamas sąvokas.

4. Priemonei įgyvendinti numatoma skirti iki 23 529 412 litų lėšų, iš kurių 20 000 000 litų būtų Europos socialinio fondo lėšos, 3 529 412 litų – Lietuvos Respublikos valstybės biudžeto lėšos.

5. Projektų, finansuojamų pagal priemonę, atrankos būdas – valstybės projektų planavimas. Pagal priemonę numatoma sudaryti du valstybės projektų sąrašus – 2009 m. I ketvirtį valstybės projektų, skirtų Europos Sąjungos (toliau – ES) reikalų koordinavimo sistemai tobulinti, sąrašą ir 2009 m. I ketvirtį valstybės projektų, skirtų ES poveikio tyrimams atlikti, sąrašą. Valstybės projektų sąrašai sudaromi vadovaujantis Valstybės projektų planavimo tvarkos aprašu, patvirtintu Lietuvos Respublikos vidaus reikalų ministro 2008 m. rugsėjo 1 d. įsakymu Nr. 1V-316 (Žin., 2008, Nr. 102-3937):

5.1. pagal numatytą 2009 m. II ketvirtį sudaryti valstybės projektų, skirtų ES reikalų koordinavimo sistemai tobulinti, sąrašą numatoma skirti iki 12 529 412 litų lėšų, iš kurių 10 650 000 litų būtų Europos socialinio fondo lėšos, 1 879 412 litų – Lietuvos Respublikos valstybės biudžeto lėšos;

5.2. pagal numatytą 2009 m. II ketvirtį sudaryti valstybės projektų, skirtų ES poveikio vertinimui, sąrašą numatoma skirti iki 11 000 000 litų lėšų, iš kurių 9 350 000 litų būtų Europos socialinio fondo lėšos, 1 650 000 litų – Lietuvos Respublikos valstybės biudžeto lėšos.

6. Valstybės pagalba pagal priemonę neteikiama.

II. PRIEMONĖS TIKSLAS, REMIAMOS VEIKLOS

7. Priemonės tikslas – gilinti Lietuvos integraciją į ES, sudaryti prielaidas efektyvesniam ES politikų įgyvendinimui, stiprinti Lietuvos įtaką priimant ES sprendimus ir atstovaujant ES institucijose.

8. Pagal priemonę remiamos veiklos:

8.1. galimybių studijos, siekiant išanalizuoti, kurie ES reikalų koordinavimo sistemos elementai (sisteminio, procedūrinio ar organizacinio pobūdžio) yra tobulintini;

8.2. Lietuvos Respublikos ir užsienio šalių ekspertų tyrimai, teisės aktų analizių ir rekomendacijų dėl jų tobulinimo rengimas, monografijų, studijų, metodinės medžiagos rengimas ir leidyba, siekiant identifikuoti sistemines problemas, trūkumus ir pažangą ribojančius veiksnius, analizuoti tendencijas;

8.3. koncepcijų, strategijų rengimas ir jų įgyvendinimo priemonių (įskaitant bandomuosius projektus) realizavimas, pokyčio poveikio vertinimas, gerosios praktikos / patirties sklaida:

8.3.1. siekiant įvertinti ES reikalų koordinavimo poveikį;

8.3.2. siekiant įvertinti Lietuvos narystės poveikį;

8.4. trumpos ir ilgos stažuotės giminingose institucijose, seminarų, konferencijų, apskritojo stalo diskusijų organizavimas ir dalyvavimas juose, siekiant perimti arba pasikeisti patirtimi ES reikalų koordinavimo sistemos funkcionavimo klausimais;

8.5. sociologinės apklausos, viešosios nuomonės tyrimai ir viešųjų priemonių, reikalingų su priemone susijusioms veikloms vykdyti ir priemonės tikslui pasiekti, įgyvendinimas, siekiant sudaryti sąlygas visuomenei geriau įsitraukti į ES politikų formavimo, tinkamo Lietuvos interesų atstovavimo ir ES sprendimų įgyvendinimo procesą;

8.6. LINESIS (Lietuvos narystės ES informacinės sistemos) modernizavimas ir plėtra, kiti e. sprendimai, reikalingi su priemone susijusioms veikloms vykdyti ir priemonės tikslui pasiekti, siekiant panaudoti naujoves informacinių technologijų srityje bei pritaikyti šios sistemos teikiamas galimybes Lietuvos pirmininkavimo ES 2013 metais uždaviniams spręsti;

8.7. analitinės studijos (tyrimai), galimybių studijos, siekiant įvertinti Lietuvos narystės ES poveikį socialiniais, ekonominiais, teisiniais ir (ar) viešojo administravimo aspektais, išskyrus vertinimus, kurie gali būti finansuojami pagal Europos Sąjungos struktūrinės paramos vertinimo planą, patvirtintą Lietuvos Respublikos finansų ministro 2008 m. sausio 15 d. įsakymu Nr. 1K-018 (Žin., 2008, Nr. 9-314);

8.8. Lietuvos Respublikos ir užsienio šalių ekspertų tyrimai, siekiant svariau pagrįsti Lietuvos pozicijas dėl ES iniciatyvų ir teisės aktų pasiūlymų, sprendžiant priimtų ES teisės aktų įgyvendinimo problemas;

8.9. atliktų Lietuvos narystės ES poveikio tyrimų viešinimo renginių organizavimas ir dalyvavimas juose, siekiant informuoti visuomenę apie įsitraukimo į ES politikų formavimo, tinkamo Lietuvos interesų atstovavimo ir ES sprendimų įgyvendinimo procesą galimybes;

8.10. valstybės institucijų ir įstaigų darbuotojų mokymai, remiami tiek, kiek jie reikalingi šios priemonės veikloms įgyvendinti.

III. REIKALAVIMAI PROJEKTAMS, REIKALAVIMAI PAREIŠKĖJAMS IR PARTNERIAMS

9. Visi projektai turi atitikti bendruosius projektų atrankos kriterijus, patvirtintus Stebėsenos komiteto 2007 m. spalio 30 d. posėdžio 2007 m. gruodžio 21 d. nutarimu Nr. 1, ir specialiuosius projektų atitikties atrankos kriterijus, patvirtintus Stebėsenos komiteto 2008 m. balandžio 3 d. posėdžio 2008 m. balandžio 3 d. nutarimu Nr. 4, kurie yra skelbiami Europos Sąjungos struktūrinės paramos interneto svetainėje www.esparama.lt.

10. Maksimali projekto įgyvendinimo trukmė – 36 mėnesiai nuo projekto finansavimo ir administravimo sutarties pasirašymo dienos, tačiau, jeigu įgyvendinant projektą atsirado svarbių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis gali būti pratęstas projekto finansavimo ir administravimo sutartyje nustatyta tvarka.

11. Pagrindinės projekto veiklos turi būti vykdomos Lietuvos Respublikos teritorijoje. Jeigu tai nėra įmanoma dėl projekto specifikos ar veiklų pobūdžio ir veiklos yra vykdomos už Lietuvos Respublikos teritorijos ribų, turi būti užtikrinama, kad vykdomų veiklų metu sukurti produktai, rezultatai ir nauda (arba jos dalis, proporcinga Lietuvos Respublikos finansiniam įnašui) atitektų Lietuvos Respublikai.

12. Projektuose numatytos pagal priemonę finansuojamos veiklos neturi būti finansuojamos ar finansuotos iš kitų nacionalinių, tarptautinių programų ir (arba) ES fondų lėšų, dėl ko atsirastų rizika tas pačias išlaidas apmokėti antrą kartą.

13. Papildomų reikalavimų, susijusių su finansavimo pagal kitas iš ES lėšų finansuojamas programas atskyrimu, išskyrus tuos, kurie yra nustatyti Žmogiškųjų išteklių plėtros veiksmų programoje ir (arba) šios veiksmų programos priede, dėl projektų, įgyvendinamų pagal priemonę, nenustatyta.

14. Pagal priemonę galimi pareiškėjai:

14.1. pagal Aprašo 8.1, 8.3–8.6 punktuose nurodytas remiamas veiklas galima pareiškėja – Lietuvos Respublikos Vyriausybės kanceliarija;

14.2. pagal Aprašo 8.2, 8.3.2, 8.7–8.10 punktuose nurodytas remiamas veiklas galimi pareiškėjai – Lietuvos Respublikos Vyriausybės kanceliarija, kitos valstybės institucijos ir įstaigos.

15. Projektai pagal Aprašo 8 punkte nurodytas remiamas veiklas gali būti įgyvendinami kartu su partneriais. Partneriais gali būti Aprašo 14.2 punkte nurodytos institucijos. Partneriai turi tenkinti tuos pačius reikalavimus kaip ir pareiškėjai.

16. Pareiškėjas ir (ar) partneris turi atitikti šiuos reikalavimus:

16.1. turi turėti teisinį pagrindą vykdyti projekte numatytas veiklas;

16.2. paraiškoje arba jos prieduose nepateikė klaidinančios informacijos;

16.3. nėra įsiteisėjusio teismo sprendimo dėl pareiškėjo ir (ar) partnerio kitos sutarties dėl paramos skyrimo iš ES arba Lietuvos Respublikos biudžeto lėšų pažeidimo;

16.4. nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu.

17. Veiklos, susijusios su Lietuvos narystės ES poveikio vertinimu, turi atitikti metinį Lietuvos Europos Sąjungos politikos aktualiausių klausimų sąvadą (kuriam kasmet pritaria Lietuvos Respublikos Vyriausybė), pareiškėjas, vykdantis veiklas, susijusias su Lietuvos narystės ES poveikio vertinimu, turi atitikti metiniame Lietuvos Europos Sąjungos politikos aktualiausių klausimų sąvade nurodytus atsakingus vykdytojus.

IV. REIKALAVIMAI TINKAMOMS FINANSUOTI PROJEKTO IŠLAIDOMS IR FINANSAVIMO DYDŽIUI

18. Visos projektų išlaidos turi atitikti šių teisės aktų nuostatas:

18.1. Išlaidų ir finansavimo reikalavimų atitikties taisykles;

18.2. Netiesioginių projekto išlaidų nustatymo ir apmokėjimo naudojant vienodo dydžio normą taisykles, patvirtintas Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348).

19. Pareiškėjas ir (ar) partneris, planuodamas projekto veiklas ir joms įgyvendinti numatytas išlaidas, turi remtis Lietuvos Respublikos finansų ministerijos parengtomis Rekomendacijomis dėl projektų išlaidų atitikties Europos socialinio fondo finansavimo reikalavimams (skelbiama Europos Sąjungos struktūrinės paramos interneto svetainėje www.esparama.lt).

20. Tinkamų finansuoti projekto išlaidų laikotarpio pradžia ir pabaiga (išlaidų patyrimo ir apmokėjimo laikotarpis) nustatoma projekto finansavimo ir administravimo sutartyje, nepažeidžiant Išlaidų ir finansavimo reikalavimų atitikties taisyklėse nustatytų projekto išlaidų tinkamumo finansuoti laikotarpio ribų.

21. Projekto veiklos (taip pat viešieji pirkimai) gali būti pradėtos vykdyti prieš projekto finansavimo ir administravimo sutarčių pasirašymą, pareiškėjui ir (ar) partneriui prisiimant visišką atsakomybę už veiklų ir jų įgyvendinimui skirtų išlaidų tinkamumą.

22. Tinkamų pagal priemonę finansuoti išlaidų kategorijos yra šios:

22.1. tiesioginės projekto išlaidos:

22.1.1. projekto vykdymo išlaidos:

22.1.1.1. darbo užmokestis; šios išlaidos yra tinkamos tik tais atvejais, kai tai yra projekto vykdytojo ir (ar) projekto partnerio (-ių) darbuotojų, vykdančių tiesiogines projekto veiklas, darbo užmokesčio išlaidos; valstybės tarnautojų darbo užmokesčio išlaidos yra tinkamos tik kaip projekto vykdytojo nuosavo įnašo dalis ir negali būti didesnės nei išlaidų dalis, kurią sudaro pareiškėjo ir (ar) partnerio nuosavas įnašas;

22.1.1.2. projektą vykdančio personalo komandiruotės; šios išlaidos yra tinkamos tik tais atvejais, kai tai yra projekto vykdytojo ir (ar) projekto partnerio (-ių) darbuotojų, vykdančių tiesiogines projekto veiklas, komandiruočių išlaidos;

22.1.1.3. paslaugos;

22.1.1.4. mokymo priemonių (trumpalaikio turto) įsigijimas;

22.1.1.5. ilgalaikio nematerialiojo turto įsigijimas;

22.1.1.6. viešinimas;

22.1.2. projekto dalyvių išlaidos; projekto dalyviais gali būti Lietuvos Respublikos Vyriausybės kanceliarijos, kitų valstybės institucijų ir įstaigų valstybės tarnautojai ir darbuotojai:

22.1.2.1. dirbančiųjų darbo užmokestis; šios išlaidos yra tinkamos tik tais atvejais, kai darbo užmokestis yra apskaičiuotas ir išmokėtas darbo santykiais su projekto vykdytoju (partneriu) susijusiems projekto dalyviams už darbo laiką, kurio metu darbuotojai dalyvavo projekto veiklose; šios išlaidos yra tinkamos tik kaip projekto vykdytojo nuosavo įnašo dalis ir negali būti didesnės nei išlaidų dalis, kurią sudaro pareiškėjo ir (ar) partnerio nuosavas įnašas;

22.1.2.2. dalyvių kelionės, komandiruotės ir dalyvavimas renginiuose; šiai išlaidų kategorijai priskiriamos projekto dalyvių (įskaitant projekto dalyvius, kurie nėra projekto vykdytojo darbuotojai) kelionių, komandiruočių ir dalyvavimo renginiuose išlaidos;

22.1.3. kryžminis finansavimas; šios išlaidos yra tinkamos tik Aprašo 8.6 punkte nurodytoms priemonės remiamoms veikloms; šios išlaidos neturi viršyti 10 procentų visų tinkamų finansuoti projekto išlaidų:

22.1.3.1. ilgalaikio turto (įrangos, įrenginių ir kito materialiojo) įsigijimas, kurio reikia tiesioginėms projekto veikloms įgyvendinti;

22.2. netiesioginės projekto išlaidos; šiai kategorijai priskiriamos išlaidos, susijusios su projekto priežiūra ir administravimu; netiesioginėms išlaidoms nustatyti taikoma vienodo dydžio norma, apskaičiuojama vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis; didžiausia tinkamų finansuoti netiesioginių projekto išlaidų suma negali viršyti Netiesioginių projekto išlaidų nustatymo ir apmokėjimo naudojant vienodo dydžio normą taisyklių priede nustatytų maksimalių vienodo dydžio normos ribų.

23. Visos kitos projekto išlaidos, kurios neatitinka Apraše nustatytų tinkamų pagal priemonę finansuoti išlaidų kategorijų ir joms nustatytų reikalavimų, yra netinkamos finansuoti. Netinkamas finansuoti projekto išlaidas ir tinkamų finansuoti išlaidų dalį, kurių nepadengia projekto finansavimas, privalo padengti pareiškėjas ir (ar) partneris.

24. Projekto finansavimo dydis nustatomas kaip mažiausia projektui įgyvendinti būtina lėšų suma. Finansavimo dydis tinkamumo vertinimo metu nustatomas atsižvelgiant į projekto išlaidų realumą ir būtinumą. Visos projekto išlaidos turi būti planuojamos atsižvelgiant į metinį kainų augimą ir valiutų riziką. Jei projekto išlaidos yra apskaičiuotos nesinaudojant realiais įkainiais, vertintojai turi teisę perskaičiuoti projekto biudžetą naudodami vidutinius rinkos įkainius ir projekto tinkamas finansuoti išlaidas bei atitinkamai finansavimo dydį sumažinti.

25. Projekto finansavimo dydis gali sudaryti iki 100 % visų tinkamų finansuoti projekto išlaidų. Pareiškėjas ir (ar) partneris savo iniciatyva tam tikrą dalį tinkamų projekto išlaidų gali finansuoti savo arba kitų šaltinių lėšomis.

26. Konkretus projekto finansavimo dydis nustatomas projekto finansavimo ir administravimo sutartyje.

V. PAREIŠKĖJŲ INFORMAVIMO IR KONSULTAVIMO TVARKA

27. Visa pareiškėjui žinotina informacija apie projektus, finansuotinus pagal priemonę, skelbiama Europos Sąjungos struktūrinės paramos interneto svetainėje www.esparama.lt vadovaujantis Projektų administravimo ir finansavimo taisyklių 34 punkto nuostatomis.

28. Paraiškos pildymo ir kitais su projekto rengimu susijusiais klausimais nuo projekto įtraukimo į valstybės projektų sąrašą pagal priemonę dienos iki pasiūlyme teikti paraiškas pagal priemonę nustatytos paraiškos pateikimo Paramos fondui Europos socialinio fondo agentūrai (toliau – ESF agentūra) dienos pareiškėjai raštu (paprastu ar elektroniniu paštu bei faksu) ir žodžiu gali kreiptis į ESF agentūrą pasiūlyme teikti paraiškas nurodytais ESF agentūros adresu, kontaktinių asmenų telefono, fakso numeriais ir elektroninio pašto adresais.

29. Dėl informacijos apie projekto idėją, tikslus, rezultatus, jų atitiktį nacionaliniams strateginio planavimo dokumentams pareiškėjai gali kreiptis raštu, elektroniniu paštu ar žodžiu į Vidaus reikalų ministeriją. Vidaus reikalų ministerijos adresas, kontaktinių asmenų telefono, fakso numeriai ir elektroninio pašto adresai bus nurodyti pasiūlyme teikti paraiškas.

30. Teikiant užklausą elektroniniu paštu, turi būti pateikiama:

30.1. aiški nuoroda į Aprašą;

30.2. asmens, kuris teiraujasi, vardas ir pavardė, telefono numeris ir organizacijos, kuriai jis atstovauja, pavadinimas.

31. Dažniausiai užduodami klausimai ir atsakymai į juos pateikiami Europos Sąjungos struktūrinės paramos interneto svetainėje www.esparama.lt.

VI. PARAIŠKŲ DĖL PROJEKTO FINANSAVIMO PRIĖMIMAS

32. Paraiškos yra priimamos ir registruojamos Projektų administravimo ir finansavimo taisyklėse ir Apraše nustatyta tvarka. Pareiškėjas pagal Aprašo 8 punkte nurodytas priemonės remiamas veiklas gali pateikti daugiau nei vieną paraišką.

33. ESF agentūra ne vėliau kaip prieš du mėnesius iki valstybės projektų sąraše nurodytos paraiškos pateikimo dienos valstybės projektų sąraše nurodytiems pareiškėjams išsiunčia pasiūlymą pateikti paraišką. Trumpesnis paraiškų pateikimo terminas gali būti nustatomas tik ESF agentūros ir pareiškėjo bendru sutarimu.

34. Vadovaudamasis Aprašu, pareiškėjas pildo paraiškos bendrąją (A) dalį ir paraiškos specialiąją (B) dalį:

34.1. paraiškos bendrosios (A) dalies forma ir pildymo instrukcija yra patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861);

34.2. paraiškos specialiosios (B) dalies forma kartu su jos pildymo instrukcija pateikta Aprašo 1 priede.

35. Paraiškos formos ir pildymo instrukcijos skelbiamos Europos Sąjungos struktūrinės paramos interneto svetainėje www.esparama.lt.

36. Paraiška turi būti užpildyta lietuvių kalba, spausdinta. Ranka užpildytos paraiškos nebus vertinamos.

37. Kartu su paraiška pareiškėjas turi pateikti paraiškos specialiojoje (B) dalyje nustatytus paraiškos priedus.

38. Kartu su paraiška pareiškėjas gali pateikti papildomus dokumentus, jo nuomone, įrodančius, kad projektas yra tinkamas finansuoti, kuriais remdamosi vertinimą atliekančios ir sprendimą dėl finansavimo priimančios institucijos gali priimti tinkamą sprendimą.

39. Paraiška ESF agentūrai turi būti išsiųsta registruotu laišku, per pašto kurjerį arba pareiškėjo įteikta asmeniškai iki pasiūlyme teikti paraišką nustatyto termino pabaigos šiuo adresu:

Paramos fondas Europos socialinio fondo agentūra

Gynėjų g. 16

LT-01109 Vilnius.

40. Kitais būdais arba kitais adresais pateikta paraiška nebus registruojama ir vertinama.

41. Siunčiant paraišką paštu arba per kurjerį, išsiuntimo vietos pašto antspaudo data turi būti ne vėlesnė kaip pasiūlyme teikti paraišką nurodyta data. Vėliau gauta paraiška nebus registruojama.

42. Pareiškėjas viename užklijuotame ir užantspauduotame voke (arba kitokiame pakete) ESF agentūrai turi pateikti:

42.1. vieną paraiškos ir jos priedų originalą; ant pateikiamo paraiškos originalo turi būti nurodyta – „ORIGINALAS“;

42.2. vieną paraiškos ir jos priedų kopiją; ant pateikiamos paraiškos kopijos turi būti nurodyta – „KOPIJA“;

42.3. elektroninę paraiškos versiją (įrašytą į elektroninę laikmeną), kurioje būtų paraiškos bendroji (A) dalis, specialioji (B) dalis ir projekto išlaidų pagrindimas (Aprašo 4 priedas).

43. Paraiškos originalo, kopijos ir elektroninės paraiškos versijos turinys turi būti identiškas. Nustačius originalo, kopijos ir elektroninės paraiškos versijos neatitikimų, vadovaujamasi paraiškos popierinio varianto originale pateikta informacija.

44. Paraiška ir jos kopija turi būti susegtos į segtuvus (rekomenduojama segti į segtuvus kietais viršeliais). Nesusegta paraiška ir jos kopija nevertinamos. Visi paraiškos ir pridedamų dokumentų lapai turi būti sunumeruoti eilės tvarka.

45. Ant vienos voko (arba kitokio paketo) pusės turi būti nurodytas pareiškėjo pavadinimas, pareiškėjo adresas ir priemonė, pagal kurią teikiama paraiška. Ant kitos voko (arba kitokio paketo) pusės nurodomas pareiškėjo kontaktinio asmens vardas ir pavardė, telefono ir fakso numeriai, elektroninio pašto adresas.

46. Atsiuntusiam ar įteikusiam asmeniškai paraišką pareiškėjui ne vėliau kaip per 15 darbo dienų išsiunčiamas paraiškos registravimo patvirtinimas, kuriame nurodomas Europos Sąjungos struktūrinės paramos kompiuterinės informacinės valdymo ir priežiūros sistemos paraiškai suteiktas unikalus kodas.

47. Paraiškai unikalus kodas suteikiamas vadovaujantis Paraiškų dėl projekto finansavimo registravimo numerių ir kodų suteikimo taisyklėmis, patvirtintomis Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861).

48. Informacija apie pateiktas ir užregistruotas paraiškas skelbiama Europos Sąjungos struktūrinės paramos interneto svetainėje www.esparama.lt vadovaujantis Projektų administravimo ir finansavimo taisyklių 48 punkto nuostatomis.

VII. PARAIŠKŲ DĖL PROJEKTO FINANSAVIMO VERTINIMAS

49. Paraiškų vertinimas atliekamas vadovaujantis Projektų administravimo ir finansavimo taisyklėse, ESF agentūros patvirtintame Paraiškų vertinimo tvarkos apraše ir Apraše nustatyta tvarka.

50. Už pateiktų paraiškų administracinės atitikties, projekto tinkamumo finansuoti vertinimą yra atsakinga ESF agentūra, kuri prireikus gali pasinaudoti nepriklausomų ekspertų paslaugomis.

51. Paraiškų vertinimo procesas susideda iš 2 etapų:

51.1. administracinės atitikties vertinimo; šio vertinimo metu patikrinama, ar užpildyti visi paraiškos punktai, ar su paraiška pateikti visi Aprašo priede nurodyti dokumentai ir informacija; administracinės atitikties vertinimas atliekamas, užpildant paraiškų administracinės atitikties vertinimo lentelę, pateiktą Aprašo 2 priede;

51.2. projekto tinkamumo finansuoti vertinimo; šio vertinimo metu nustatoma projekto atitiktis bendriesiems ir specialiesiems atitikties atrankos kriterijams, didžiausia leistina projekto tinkamų finansuoti išlaidų suma, didžiausias leistinas skirti projektui finansavimo dydis, didžiausia Europos Komisijai tinkamų deklaruoti išlaidų suma ir reikalavimai dėl projekto lėšų panaudojimo patikrinimo, atsižvelgiant į projekto dydį, projekto vykdytojo administracinius gebėjimus; projekto tinkamumo finansuoti vertinimas atliekamas užpildant projekto tinkamumo finansuoti vertinimo lentelę, pateiktą Aprašo 3 priede, ir vadovaujantis šioje lentelėje pateiktais metodiniais nurodymais vertintojams.

52. Kiekvieno vertinimo etapo metu ESF agentūra Paraiškų vertinimo tvarkos apraše nustatyta tvarka gali kviesti pareiškėjus pokalbio, taip pat prireikus įsitikinti, ar paraiškoje pateikta informacija yra pagrįsta, t. y. apsilankyti planuojamoje projekto įgyvendinimo vietoje.

53. Informacija apie atrinktas per tinkamumo finansuoti vertinimo etapą paraiškas skelbiama Europos Sąjungos struktūrinės paramos interneto svetainėje www.esparama.lt vadovaujantis Projektų administravimo ir finansavimo taisyklių 65 punkto nuostatomis.

VIII. SPRENDIMO DĖL PROJEKTO FINANSAVIMO SKYRIMO PRIĖMIMAS IR PROJEKTO FINANSAVIMO IR ADMINISTRAVIMO SUTARTIES SUDARYMAS

54. Sprendimas dėl projekto finansavimo skyrimo priimamas ir projekto finansavimo ir administravimo sutartis sudaroma vadovaujantis Projektų administravimo ir finansavimo taisyklėse ir Apraše nustatyta tvarka.

55. Galutinį sprendimą dėl projekto finansavimo priima vidaus reikalų ministras, atsižvelgdamas į ESF agentūros pateiktą projekto tinkamumo finansuoti vertinimo ataskaitą.

56. Sprendimas dėl projekto finansavimo priimamas ne vėliau kaip per 15 darbo dienų nuo projekto tinkamumo finansuoti vertinimo ataskaitos gavimo Vidaus reikalų ministerijoje dienos.

57. Vidaus reikalų ministerija sprendimo dėl projekto finansavimo kopiją per 5 darbo dienas nuo sprendimo priėmimo dienos išsiunčia ESF agentūrai, kuri per 5 darbo dienas nuo sprendimo dėl projekto finansavimo kopijos gavimo dienos raštu informuoja pareiškėją apie priimtą sprendimą.

58. Gavusi Vidaus reikalų ministerijos sprendimo dėl projekto finansavimo kopiją, ESF agentūra parengia trišalės projekto finansavimo ir administravimo sutarties tarp ESF agentūros, Vidaus reikalų ministerijos ir pareiškėjo projektą, suderina jį su Vidaus reikalų ministerija ir išsiunčia raštu pareiškėjui, nurodydama pasiūlymo pasirašyti projekto finansavimo ir administravimo sutartį galiojimo terminą.

59. Projekto finansavimo ir administravimo sutartis sudaroma pagal projekto finansavimo ir administravimo sutarties formą, patvirtintą Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861).

IX. PROJEKTŲ ĮGYVENDINIMO NUOSTATOS

60. Projektų išlaidos apmokamos bei projektų finansavimo ir administravimo sutarčių priežiūra atliekama Projektų administravimo ir finansavimo taisyklėse ir projektų finansavimo ir administravimo sutartyje nustatyta tvarka.

61. Projekto tinkamumo finansuoti vertinimo metu nustatyti reikalavimai dėl projekto lėšų panaudojimo patikrinimo įtvirtinami projekto finansavimo ir administravimo sutartyje.

62. Projektų išlaidoms apmokėti gali būti taikomi du būdai: išlaidų kompensavimo ir (ar) sąskaitų apmokėjimo. Konkretus apmokėjimo būdas nustatomas projekto finansavimo ir administravimo sutartyje.

63. Pagal priemonę įgyvendinamiems projektams gali būti numatytas avansas. Projekto vykdytojui išmokamo avanso dydį nustato įgyvendinančioji institucija, neviršydama Projektų administravimo ir finansavimo taisyklėse nurodyto dydžio.

64. Projekto vykdytojas ir (ar) partneris, įgyvendindamas projektą, privalo imtis visų būtinų veiksmų ES fondų finansavimui viešinti, kaip nustatyta Projektų administravimo ir finansavimo taisyklėse ir projekto finansavimo ir administravimo sutartyje.

65. Projekto vykdytojas ir (ar) partneris, įgyvendinant projektą, vykdydamas viešuosius pirkimus, prisiima atsakomybę dėl pirkimų ir Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) nuostatų atitikties.

66. Pasirašydamas projekto finansavimo ir administravimo sutartį, projekto vykdytojas įsipareigoja nuo projekto finansavimo ir administravimo sutarties įsigaliojimo ir 5 metus po projekto pabaigos be ESF agentūros ir Vidaus reikalų ministerijos raštiško sutikimo nekeisti veiklos, kuriai skiriamos projekto finansavimo lėšos, pobūdžio ar įgyvendinimo sąlygų ir šios veiklos nenutraukti, nedalyvauti reorganizavime ir nesireorganizuoti, jeigu tai galėtų pažeisti reglamento Nr. 1083/2006 57 straipsnio nuostatas, taip pat užtikrinti, kad tokio įsipareigojimo laikytųsi ir projekto partneriai. Apie paaiškėjusias svarbias priežastis, kliudančias vykdyti veiklą ir galinčias sąlygoti reglamento Nr. 1083/2006 57 straipsnio nuostatų pažeidimą, projekto vykdytojas įsipareigoja nedelsdamas pranešti ESF agentūrai.

67. Turtas, sukurtas ar įsigytas finansuojant projektui skiriamo finansavimo lėšomis, privalo likti Lietuvoje. Pasirašydamas projekto finansavimo ir administravimo sutartį, projekto vykdytojas įsipareigoja nuo projekto finansavimo ir administravimo sutarties įsigaliojimo ir 5 metus po projekto pabaigos be ESF agentūros ir Vidaus reikalų ministerijos raštiško sutikimo nekeisti turto paskirties, nuosavybės pobūdžio, objekto, kuriam skiriamos projekto finansavimo lėšos, vietos, taip pat užtikrinti, kad tokio įsipareigojimo laikytųsi ir projekto partneriai.

68. Projekto vykdytojas ir (ar) partneris projekto įgyvendinimo laikotarpiu (nuo to momento, kai įgyjamas ar sukuriamas draustinas turtas) turi apdrausti ilgalaikį (materialųjį) turtą, kuriam įsigyti ar sukurti vykdant projektą buvo gautas Europos Sąjungos fondų finansavimas, maksimaliu turto atkuriamosios vertės draudimu nuo visų galimų rizikos atvejų. Draudiminio įvykio atveju projekto vykdytojas turi atkurti prarastą turtą.

69. Po projekto įgyvendinimo pabaigos projekto vykdytojas ir (ar) partneris turi sudaryti tinkamas fizines, technines ir finansines prielaidas projekto įgyvendinimo laikotarpiu sukurtiems produktams išlaikyti ir toliau naudoti.

X. BAIGIAMOSIOS NUOSTATOS

70. Pareiškėjai ir projekto vykdytojai turi teisę apskųsti ESF agentūros, Vidaus reikalų ministerijos veiksmus arba neveikimą, susijusius su paraiškos vertinimu, sprendimo dėl finansavimo arba nefinansavimo priėmimu ir projekto įgyvendinimu, Projektų administravimo ir finansavimo taisyklėse nustatyta tvarka.

71. Aprašas keičiamas Projektų administravimo ir finansavimo taisyklėse nustatyta tvarka.

SUDERINTA

Lietuvos Respublikos finansų ministerijos

2009-02-17 raštu Nr. ((24.3-01)-5K-0835549)-6K-0901682

_________________

2007–2013 m. Žmogiškųjų išteklių

plėtros veiksmų programos 4 prioriteto

„Administracinių gebėjimų stiprinimas ir

viešojo administravimo efektyvumo

didinimas“ įgyvendinimo priemonės

VP1-4.2-VRM-05-V „Geresnis Europos

Sąjungos politikų įgyvendinimas“

projektų finansavimo sąlygų aprašo

1 priedas

(Paraiškos dėl projekto finansavimo specialiosios (B) dalies forma)

2007–2013 M. ŽMOGIŠKŲJŲ IŠTEKLIŲ PLĖTROS VEIKSMŲ PROGRAMOS 4 PRIORITETO „ADMINISTRACINIŲ GEBĖJIMŲ STIPRINIMAS IR VIEŠOJO ADMINISTRAVIMO EFEKTYVUMO DIDINIMAS“ VP1-4.2-VRM-05-V ĮGYVENDINIMO PRIEMONĖS „GERESNIS EUROPOS SĄJUNGOS POLITIKŲ ĮGYVENDINIMAS“

PARAIŠKOS DĖL PROJEKTO FINANSAVIMO SPECIALIOJI (B) DALIS

1. Projekto tikslų, uždavinių atitiktis, projekto pasiekimai ir rezultatai

Projekto tikslo ir uždavinių atitiktis Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ tikslui ir 2 uždaviniui	Aprašoma projekto tikslų ir uždavinių sąsaja su Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ (toliau – 4 prioritetas) tikslu – stiprinti administracinius gebėjimus ir didinti viešojo administravimo efektyvumą ir šio prioriteto 2 uždaviniu – gerinti veiklos valdymą, geriau įgyvendinti Europos Sąjungos (toliau – ES) politikas, tobulinti viešojo administravimo struktūrą, kad būtų galima įsitikinti, jog ryšys yra akivaizdus ir priežastinis.
Projekto tikslo ir uždavinių atitiktis įgyvendinimo priemonės „Geresnis Europos Sąjungos politikų įgyvendinimas“ tikslui	Aprašoma projekto tikslų ir uždavinių sąsaja su Žmogiškųjų išteklių plėtros veiksmų programos 4 prioriteto įgyvendinimo priemonės „Geresnis Europos Sąjungos politikų įgyvendinimas“ (toliau – priemonė) tikslu – gilinti Lietuvos integraciją į ES, sudaryti prielaidas efektyvesniam ES politikų įgyvendinimui, stiprinti Lietuvos įtaką priimant ES sprendimus ir atstovaujant ES institucijose, kad būtų galima įsitikinti, jog ryšys yra akivaizdus ir priežastinis.
Projekto pasiekimai ir rezultatai	Atsižvelgiant į priemonės specifiką, aprašomas projekto aktualumas, projekto pasiekimų ir rezultatų poveikis (teigiamas / neigiamas / neutralus) Žmogiškųjų išteklių plėtros veiksmų programos 4 prioriteto tikslui ir 2 uždaviniui, nurodoma, kaip projekto veiklų įgyvendinimo rodikliai padės pasiekti priemonės įgyvendinimo stebėsenos rodiklius (produkto ir (arba) rezultato rodiklius).
Projekto poveikis tikslinei grupei	Atsižvelgiant į priemonės tikslą, aprašomi projekto tikslinių grupių poreikiai ir (ar), kokias jų problemas numatoma išspręsti įgyvendinus projektą (jei taikoma).

2. Projekto veiklų aprašymas (remiantis paraiškos dėl projekto finansavimo bendrosios (A) dalies 6 punkto lentelėje „Projekto loginis pagrindimas“ pateikta informacija)

Nr.	Projekto veiklos pavadinimas	Projekto veiklos aprašymas ir atitikties priemonės veikloms pagrindimas
1.1.1.	Veiklos numeris ir pavadinimas turi atitikti paraiškos dėl projekto finansavimo (toliau – paraiškos) bendrosios (A) dalies 6 lentelėje nurodytus veiklų numerius ir pavadinimus.	Aprašyti numatytas vykdyti projekte veiklas ir jų atitiktį bent vienai 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ VP1-4.2-VRM-05-V įgyvendinimo priemonės „Geresnis Europos Sąjungos politikų įgyvendinimas“ projektų finansavimo sąlygų aprašo (toliau – Projektų finansavimo sąlygų aprašas) 8 punkte nurodytai remiamai veiklai; detaliai aprašyti projekto veiklas, pagrindžiant jų pasirinkimą, būtinumą, nurodant kokie fiziniai veiklos rodikliai bus pasiekti veiklos įgyvendinimo metu ir kaip jie prisidės prie projekto tikslų ir uždavinių įgyvendinimo.
1.1.1.1.	Kiekviena veikla gali būti suskaidyta į smulkesnes veiklas (jei taikoma).	Jei paraiškos bendrosios (A) dalies 6 lentelėje yra sujungtos kelios veiklos, šioje skiltyje jos gali būti išskaidomos ir aprašoma, kaip jos prisidės prie projekto tikslų ir uždavinių pasiekimo, ir kita.
1.1.1.2.
(...)
1.1.2.
1.1.2.1.
1.1.2.2.
(...)
1.2.1.
1.2.1.1.
1.2.1.2.
(...)
1.2.2.
1.2.2.1.
1.2.2.2.
(...)

3. Projekto atitiktis projektų specialiesiems atitikties atrankos kriterijams

Projektų specialieji atitikties atrankos kriterijai	Pagrindimas
Projektas atitinka Viešojo administravimo plėtros iki 2010 metų strategijos, patvirtintos Lietuvos Respublikos Vyriausybės 2004 m. balandžio 28 d. nutarimu Nr. 488 (Žin., 2004, Nr. 69-2399) (toliau – strategija), 65.1 ir 65.4 punktuose nurodytus tikslus ir 65.1.2, 65.4.2 punktuose nurodytus uždavinius bei Viešojo administravimo plėtros iki 2010 metų strategijos įgyvendinimo 2007–2010 metų priemonių planą, patvirtintą Lietuvos Respublikos Vyriausybės 2006 m. lapkričio 6 d. nutarimu Nr. 1097 (Žin., 2006, Nr. 120-4568).	Nurodyti: 1. projekto veiklų sąsają su bent vienu strategijos 65.1 ir 65.4 punktuose nustatytu tikslu; 2. projekto veiklų atitiktį bent vienam iš strategijos 65.1.2 ir 65.4.2 punktuose nurodytų uždavinių; 3. strategijos įgyvendinimo priemonės, kurios įgyvendinimas bus susijęs su teikiamo projekto įgyvendinimu, pavadinimą, už priemonės įgyvendinimą atsakingą instituciją.

4. Projekto alternatyvų analizė / galimų pasekmių prognozė

1.	Problemos iškėlimas	Nurodyti, kokia problema sprendžiama, kokios priežastys sąlygojo projekto rengimą, kodėl būtinas projekto įgyvendinimas.
2.	Status quo ir galimos problemos sprendimo alternatyvos	Nurodyti, kas atsitiktų, jei nebūtų sprendžiama konkreti problema (status quo). Nurodyti ir įvertinti teikiamas problemos sprendimo alternatyvas, t. y. įvertinti galimas teigiamas ir neigiamas jų pasekmes.
2.1.	Vertinimo aspektai	Teigiamas poveikis	Neigiamas poveikis
Status quo
Atitinkamai sričiai	Įvertinti teigiamas pasekmes, ar numatomas teigiamas poveikis	įvertinti neigiamas pasekmes, ar numatomas neigiamas poveikis
2.2.	I alternatyva
Atitinkamai sričiai	įvertinti teigiamas pasekmes, ar numatomas teigiamas poveikis	įvertinti neigiamas pasekmes, ar numatomas neigiamas poveikis
2.3.	II alternatyva
Atitinkamai sričiai	Įvertinti teigiamas pasekmes, ar numatomas teigiamas poveikis	įvertinti neigiamas pasekmes, ar numatomas neigiamas poveikis
3.	Siūloma alternatyva	Nurodyti siūlomą alternatyvą, argumentuojant, kodėl ji pasirinkta.
4.	Kita informacija	Pateikti kitą, pareiškėjo nuomone, svarbią informaciją.

5. Projektui reikalingų viešųjų pirkimų (paslaugų / prekių) sutarčių sudarymo planas

Eil. Nr.	Pirkimo objektas	Biudžeto eilutės numeris ir išlaidų pavadinimas	*Pirkimo projekte suma litais	Planuojama pirkimo sutarties sudarymo data (metai ir mėnuo)	BVPŽ kodas arba paslaugų kategorija	Pirkimo būdas	Pirkimo budo pasirinkimo argumentai
1	2	3	4	5	6	7	8
1.	Prekės:
1.1.	Nurodomas pirkimo objekto (kas bus perkama) pavadinimas	Nurodomi paraiškos bendrosios (A) dalies 8 punkte „Projekto biudžetas „ atitinkamos biudžeto eilutės numeris ir išlaidų pavadinimas	Įrašomos planuojamų pirkimų sumos su PVM, jei PVM – tinkamos išlaidos. Lentelėje pateiktos sumos turi sutapti su sumomis, nurodytomis projekto biudžeto lentelėje	Nurodoma, kada planuojama pasirašyti pirkimo sutartį	Nurodomi kodai vagai Bendrąjį viešųjų pirkimų žodyną (BVPŽ) arba paslaugų kategorija pagal Lietuvos Respublikos viešųjų pirkimų įstatymo 2 priedėlyje nustatytas paslaugų kategorijas	Nurodomas vienas iš Lietuvos Respublikos viešųjų pirkimų įstatyme nustatytų pirkimo būdų (nurodant, ar tai atviras, ar supaprastintas pirkimas)	Nurodoma, kaip buvo apskaičiuota pirkimo vertė, pagal kurią buvo pasirinktas pirkimo būdas, ir konkretaus pirkimo būdo pasirinkimo priežastis, kai galima taikyti kelis pirkimo būdus
1.2.
...
Iš viso:
2.	Paslaugos:
2.1.
...
Iš viso:
3.	Kita:
3.1.
...
Iš viso:

6. Įgyvendinamo projekto personalas (pildoma, jei pareiškėjas projektą administruoja pats)

Pareigos įgyvendinant projektą	Vardas, pavardė, pareigos institucijoje	Funkcijos	Kontaktiniai duomenys (tel., fakso Nr., el. paštas)
Nurodomos numatytos pareigos įgyvendinant projektą	Nurodomos pagrindinės funkcijos įgyvendinant projektą

7. Informacija dėl projekto dvigubo finansavimo

7.1. Ar buvo pateikta paraiška dėl finansavimo, ar skirtas finansavimas šiam projektui ar jo daliai iš kitų nacionalinių, tarptautinių programų ir (arba) Europos Sąjungos fondų lėšų, dėl ko atsirastų rizika tas pačias išlaidas apmokėti antrą kartą?

Taip 	Ne 

Jei taip, prašome išsamiai aprašyti (nurodyti susijusią finansinę priemonę, paraiškos pateikimo datą, prašytą finansavimo sumą, suteiktą finansavimo sumą ir kt.)

7.2. Ar šis projektas papildo kitą projektą, kuris jau finansuojamas ar bus finansuojamas iš kitų nacionalinių, tarptautinių programų ir (arba) Europos Sąjungos fondų lėšų, dėl ko galėtų atsirasti rizika tas pačias išlaidas apmokėti antrą kartą?

Taip 	Ne 

Jei taip, prašome išsamiai aprašyti (nurodyti susijusią finansinę priemonę, paraiškos pateikimo datą, prašytą finansavimo sumą, suteiktą finansavimo sumą ir kt.)

7.3. Ar buvo pateikta paraiška dėl finansavimo, ar skirtas finansavimas iš kitų nacionalinių, tarptautinių programų ir (arba) Europos Sąjungos fondų lėšų ankstesniam šio projekto etapui?

Taip 	Ne 

Jei taip, prašome išsamiai aprašyti (nurodyti susijusią finansinę priemonę, paraiškos pateikimo datą, prašytą finansavimo sumą, suteiktą finansavimo sumą ir kt.)

8. Informacija dėl perkančiosios organizacijos statuso

Pagal Lietuvos Respublikos viešųjų pirkimų įstatymą pareiškėjas (pažymėti vieną iš toliau nurodytų variantų):

 yra perkančioji organizacija;

 gavęs finansavimą projektui taps perkančiąja organizacija;

 yra neperkančioji organizacija.

9. Projekto rizikos analizė

Įvardijamos projekto įgyvendinimo rizikos (pvz., finansinė, ekonominė (technologinė, socialinė ir kt.), politinė ir kt.), įvertinamos projekto įgyvendinimo ir rezultatų pasiekimo vidinės ir išorinės rizikos, nurodomi būdai, kurie bus taikomi jų išvengti arba jų padariniams šalinti.

10. Paraiškos priedai (dokumentai):

1. Projekto išlaidų pagrindimo lentelė, Projektų finansavimo sąlygų aprašo 4 priedas (užpildyta pagal Projekto išlaidų pagrindimo lentelės pildymo instrukciją, Projektų finansavimo sąlygų aprašo 5 priedas).

2. Išrašas iš pareiškėjo (partnerių) nuostatų (įstatų), patvirtinantis, kad pareiškėjas (partneriai) turi teisinį pagrindą vykdyti projekte numatytas veiklas.

3. Techninės specifikacijos projekto administravimo paslaugoms pirkti (jei taikoma) projektas.

4. Įvykdytų iki paraiškos dėl projekto finansavimo pateikimo Paramos fondui Europos socialinio fondo agentūrai viešųjų pirkimų dokumentacija (jei taikoma).

5. Pareiškėjo (partnerių) nuosavą įnašą patvirtinantys dokumentai (jei taikoma).

Taip pat gali būti pateikti kiti dokumentai, patvirtinantys paraiškoje pateiktą informaciją (pagal poreikį).

________________________________	___________	_______________

(pareiškėjo atsakingojo asmens pareigos)	(parašas)	(vardas, pavardė)

A. V.

_________________

2007–2013 m. Žmogiškųjų išteklių

plėtros veiksmų programos 4 prioriteto

„Administracinių gebėjimų stiprinimas ir

viešojo administravimo efektyvumo

didinimas“ įgyvendinimo priemonės

VP1-4.2-VRM-05-V „Geresnis Europos

Sąjungos politikų įgyvendinimas“

projektų finansavimo sąlygų aprašo

2 priedas

ADMINISTRACINĖS ATITIKTIES VERTINIMO LENTELĖ

Paraiškos Nr.	Pareiškėjo pavadinimas:
Eil. Nr.	Kriterijus	Pirminis vertinimas (Taip / Ne / Netaikoma)	Patikslinus (Taip / Ne / Netaikoma)
1.	Pateiktas vienas paraiškos dėl projekto finansavimo (toliau – paraiška) ir jos priedų originalas ir jo kopija
2.	Pateikta elektroninė paraiškos versija (įrašyta į elektroninę laikmeną), kurioje pateikta paraiškos bendroji (A) dalis, specialioji (B) dalis ir projekto išlaidų pagrindimo forma
3.	Paraiška ir jos kopija susegtos į segtuvus, visi paraiškos ir pridedamų dokumentų lapai sunumeruoti eilės tvarka
4.	Paraiškos bendroji (A) dalis, specialioji (B) dalis visiškai užpildytos, atitinka nustatytą formą, yra pasirašytos pareiškėjo ir antspauduotos
5.	Paraiška užpildyta lietuvių kalba, spausdinta
6.	Pateikta projekto išlaidų pagrindimo forma (pagal 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės VP1-4.2-VRM-05-V „Geresnis Europos Sąjungos politikų įgyvendinimas“ projektų finansavimo sąlygų aprašo 4 priede pateiktą formą) visiškai užpildyta, pasirašyta pareiškėjo ir antspauduota
7.	Pateiktas išrašas iš pareiškėjo (partnerių) nuostatų (įstatų), patvirtinantis, kad pareiškėjas (partneriai) turi teisinį pagrindą vykdyti projekte numatytas veiklas
8..	Pateiktas techninės specifikacijos projekto administravimo paslaugoms pirkti (jei taikoma) projektas
9.	Pateikta įvykdytų iki paraiškos dėl projekto finansavimo pateikimo Paramos fondui Europos socialinio fondo agentūrai viešųjų pirkimų dokumentacija (jei taikoma)
10.	Pateikti pareiškėjo (partnerių) nuosavą įnašą patvirtinantys dokumentai (jei taikoma)
VERTINTOJO PASTABOS (Kokios informacijos ar dokumentų trūksta)

_________________

2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės

VP1-4.2-VRM-05-V „Geresnis Europos Sąjungos politikų įgyvendinimas“ projektų finansavimo sąlygų aprašo

3 priedas

PROJEKTO TINKAMUMO FINANSUOTI VERTINIMO LENTELĖ

(metodiniai nurodymai vertintojams)

Kriterijus	Kriterijaus vertinimo aspektai	Vertinimo klausimai ir (arba) teiginiai	Vertinimas	Paaiškinimai

Taip	Ne	Po patikslinimo

1	2	3	4	5	6	7
1. Bendrai finansuojamas iš Europos Sąjungos fondų lėšų projektas (toliau – projektas) atitinka bent vieną veiksmų programos ir jos prioriteto tikslą, uždavinį, taip pat apima pagal tam tikrą prioritetą numatomas remti veiklas.	1.1. Pagrįstas projekto tikslų ir uždavinių ryšys su Žmogiškųjų išteklių plėtros veiksmų programos (toliau – veiksmų programa) 4 prioriteto „Administracinių gebėjimų stiprinimas ir viešojo administravimo efektyvumo didinimas“ (toliau – prioritetas) tikslu ir 2 uždaviniu.	1.1.1. Projekto tikslai ir uždaviniai aiškiai siejasi su veiksmų programos prioriteto tikslu ir 2 uždaviniu.	Būtina įsitikinti, kad projekto tikslai ir uždaviniai atitinka: veiksmų programos prioriteto tikslą – stiprinti administracinius gebėjimus ir didinti viešojo administravimo efektyvumą; prioriteto 2 uždavinį – gerinti veiklos valdymą, geriau įgyvendinti ES politikas, tobulinti viešojo administravimo struktūrą; ryšys yra akivaizdus ir priežastinis. (Šaltinis: paraiškos dėl projekto finansavimo bendrosios (A) dalies (toliau – A dalis) 6 punktas, paraiškos dėl projekto finansavimo specialiosios (B) dalies (toliau – B dalis) 1 punktas)

1.1.2. Įgyvendinto projekto poveikis veiksmų programos prioriteto tikslui ir 2 uždaviniui bus teigiamas.	Galima teigti, kad, įgyvendinus projektą, pasiekimų ir rezultatų poveikis veiksmų programos prioriteto tikslui ir 2 uždaviniui, atsižvelgiant į veiksmų programos prioriteto įgyvendinimo priemonės „Geresnis Europos Sąjungos politikų įgyvendinimas“ (toliau – įgyvendinimo priemonė) specifiką, bus teigiamas. Taip pat įrodytas projekto aktualumas ir poveikis tikslinių grupių problemų sprendimui (jei taikoma). (Šaltinis: A dalies 5 ir 6 punktai, B dalies 1 punktas)

1.2. Pagrįstas projekto tikslų ir uždavinių ryšys su veiksmų programos prioriteto įgyvendinimo priemone ir bent viena 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės VP1-4.2-VRM-05-V „Geresnis Europos Sąjungos politikų įgyvendinimas“ projektų finansavimo sąlygų apraše (toliau – Projektų finansavimo sąlygų aprašas) numatyta veikla.	1.2.1. Projekto veiklos yra suderintos su veiksmų programos prioriteto įgyvendinimo priemonėje pateiktu veiksmų programos prioriteto įgyvendinimo priemonės bent vienos veiklos aprašymu.	Būtina įsitikinti, kad numatytos vykdyti projekte veiklos atitinka bent vieną veiklą, nurodytą veiksmų programos prioriteto įgyvendinimo priemonės aprašyme. (Šaltinis: A dalies 6 punktas, B dalies 2 punktas)

1.2.2. Projekto tikslai, uždaviniai ir veiklos atitinka bent vieną iš Projektų finansavimo sąlygų apraše nurodytų veiklų.	Būtina įsitikinti, kad projekte numatyti tikslai, uždaviniai ir planuojamos vykdyti veiklos atitinka bent vieną iš Projektų finansavimo sąlygų aprašo 8 punkte nurodytų veiklų. (Šaltinis: A dalies 6 punktas, B dalies 2 punktas)

1.2.3. Projektas atitinka veiksmų programoje, veiksmų programos prioriteto įgyvendinimo priemonės aprašyme ir Projektų finansavimo sąlygų apraše nustatytus reikalavimus, susijusius su paramos pagal kitas iš Europos Sąjungos (toliau – ES) finansuojamas programas, kitas veiksmų programas, kitus veiksmų programos prioritetus atskyrimu („demarkacinius“ reikalavimus).	Būtina įsitikinti, kad tenkinami visi reikalavimai, susiję su paramos pagal kitas iš ES lėšų finansuojamas programas, kitas veiksmų programas, kitus veiksmų programos prioritetus atskyrimu, nurodyti veiksmų programoje, veiksmų programos prioriteto įgyvendinimo priemonės aprašyme. (Šaltinis: veiksmų programos priede numatyti reikalavimai, susiję su paramos pagal kitas iš ES finansuojamas programas atskyrimu; veiksmų programos prioriteto aprašymo dalyje pateiktoje lentelėje „4 prioriteto ryšys su kitais 2007–2013 m. veiksmų programų prioritetais“; veiksmų programos priedo prioriteto įgyvendinimo priemonės aprašymo dalyje „Reikalavimai, susiję su paramos pagal kitas iš ES finansuojamas programas atskyrimu“; B dalies 7 punktas)

1.2.4. Projektas atitinka kitus, su reikalavimais projekto veikloms susijusius, specialiuosius projektų atrankos kriterijus ir Projektų finansavimo sąlygų apraše nustatytus reikalavimus.	Netaikoma. Papildomų reikalavimų Projektų finansavimo sąlygų apraše nenustatyta.
2. Projektas atitinka nacionalinius strateginius dokumentus.	2.1. Projektas prisideda prie nacionalinių ir (arba) regioninių strateginio planavimo dokumentų įgyvendinimo.	2.1.1. Teisės aktuose ar valdymo srities plėtros strategijoje arba strategijos įgyvendinimo priemonių plane nustatytas projekto vykdytojas ir veiklos.	Būtina įsitikinti, kad projektas prisideda prie Viešojo administravimo plėtros iki 2010 metų strategijos, patvirtintos Lietuvos Respublikos Vyriausybės 2004 m. balandžio 28 d. nutarimu Nr. 488 (Žin., 2004, Nr. 69-2399) (toliau – Strategija), įgyvendinimo, t. y.: – projekto veiklos aiškiai siejasi su bent vienu Strategijoje nustatytu tikslu: – tobulinti viešojo administravimo sistemą (Strategijos 65.1 punktas); – didinti valstybės tarnybos administracinius gebėjimus, gerinti valstybės tarnautojo įvaizdį (Strategijos 65.4 punktas); – projekto veiklos atitinka bent vieną iš Strategijoje šiems tikslams pasiekti užsibrėžtų uždavinių: – tobulinti į rezultatus orientuotą valdymą (Strategijos 65.1.2 punktas);

– užtikrinti tarpinstitucinį bendradarbiavimą (Strategijos 65.4.2 punktas) – projektas atitinka Viešojo administravimo plėtros iki 2010 metų strategijos įgyvendinimo 2007–2010 metų priemonių plano, patvirtinto Lietuvos Respublikos Vyriausybės 2006 m. lapkričio 6 d. nutarimu Nr. 1097 (Žin., 2006, Nr. 120-4568) (toliau – Planas), 1.4.3 ir 4.2.6 punktuose numatytas priemones; – pareiškėjas atitinka Plano 1.4.3 ir 4.2.6 punktuose nurodytą už priemonės įgyvendinimą atsakingą instituciją. (Šaltinis: B dalies 3 punktas)

2.1.2. Pagrįsta, kad projekto įgyvendinimas prisidėtų prie atitinkamų teisės aktų, strategijų nuostatų įgyvendinimo.	Netaikoma.
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus.	3.1. Projektas prisideda prie veiksmų programos prioriteto įgyvendinimo priemonės rodiklių įgyvendinimo.	3.1.1. Projektas prisideda prie bent vieno veiksmų programos prioriteto įgyvendinimo priemonės aprašyme numatyto produkto ir (arba) rezultato rodiklio pasiekimo.	Būtina įsitikinti, kad projektas prisideda prie bent vieno veiksmų programos prioriteto įgyvendinimo priemonės aprašyme numatyto: – produkto rodiklio: – atlikti Lietuvos narystės ES poveikio tyrimai, skirti geresniam ES politikų įgyvendinimui – 50 (skaičius); ir (arba) – rezultato rodiklio: – valstybės institucijų ir įstaigų, užtikrinančių atstovavimą Lietuvos interesams ES institucijose, gebėjimų stiprinimas išplečiant Lietuvos narystės ES poveikio vertinimo mastą ir gerinant kokybę – 14 (skaičius) pasiekimo ir įgyvendinus numatytas projekto veiklas šie rodikliai bus pasiekti. (Šaltinis: A dalies 12 punktas, B dalies 1 punktas)

3.2. Nuosekli vidinė projekto logika ir kokybiški projekto uždaviniai.	3.2.1. Išlaikyta nuosekli vidinė projekto logika.	Būtina įsitikinti, kad išlaikyta nuosekli vidinė projekto logika, t. y. projekto rezultatai turi būti projekto veiklų padarinys, projekto veiklos – sudaryti prielaidas pasiekti projekto uždavinius, o pastarieji – įgyvendinti nustatytus tikslus. (Šaltinis: A dalies 6 punktas)

3.2.2. Projekto uždaviniai specifiniai, išmatuojami, pasiekiami, susieti ir iškelti laiku.	Būtina įsitikinti, kad projekto uždaviniai atitinka šiuos kokybinius reikalavimus: – yra specifiniai, t. y. parodo projekto esmę ir charakteristikas; – išmatuojami, t. y. kiekybiškai išreikšti ir matuojami; – pasiekiami, t. y. realūs; – susieti, t. y. adekvatūs vykdomoms projekto veikloms; – iškelti laiku, t. y. aiški pradžios ir pabaigos data. (Šaltinis: A dalies 5, 6, 7 punktai)
4. Projektas atitinka darnaus vystymosi principą.	4.1. Projekte nenumatyti veiksmai, kurie turėtų neigiamą poveikį darnaus vystymosi principo įgyvendinimui.	4.1.1. Projekto veiklos neturi neigiamo poveikio aplinkosaugai (aplinkos kokybei ir gamtos ištekliams, klimato kaitai, aplinkos apsaugai).	Būtina įsitikinti, kad projekto įgyvendinimas neturi neigiamos įtakos darnaus vystymosi principo įgyvendinimui aplinkosaugos srityje, t. y. projekte nenumatyta veiksmų, kurie turėtų neigiamos įtakos aplinkosaugos srityje. (Šaltinis: A dalies 13 punktas)

4.1.2. Projekto veiklos neturi neigiamo poveikio socialinei sričiai (užimtumui, skurdui ir socialinei atskirčiai, sveikatai, švietimui ir mokslui, kultūros savitumui).	Būtina įsitikinti, kad projekto įgyvendinimas neturi neigiamos įtakos darnaus vystymosi principo įgyvendinimui socialinėje srityje, t. y. projekte nenumatyta veiksmų, kurie turėtų neigiamos įtakos socialinėje srityje. (Šaltinis: A dalies 13 punktas)

4.1.3. Projekto veiklos neturi neigiamo poveikio ekonomikos augimui (darniam pagrindinių ūkio šakų ir regionų vystymui).	Būtina įsitikinti, kad projekto įgyvendinimas neturi neigiamos įtakos darnaus vystymosi principo įgyvendinimui ekonomikos srityje, t. y. projekte nenumatyta veiksmų, kurie turėtų neigiamos įtakos ekonomikos srityje. (Šaltinis: A dalies 13 punktas)

4.1.4. Projekto veiklos neturi neigiamo poveikio regionų vystymui (aplinkosauginių, socialinių ir ekonominių skirtumų mažinimui).	Būtina įsitikinti, kad projekto įgyvendinimas neturi neigiamos įtakos darnaus vystymosi principo įgyvendinimui regionų vystymo srityje, t. y. projekte nenumatyta veiksmų, kurie turėtų neigiamos įtakos regionų vystymo srityje. (Šaltinis: A dalies 13 punktas)

4.1.5. Projekto veiklos neturi neigiamo poveikio informacinės ir žinių visuomenės plėtros srityje.	Būtina įsitikinti, kad projekto įgyvendinimas neturi neigiamos įtakos darnaus vystymosi principo įgyvendinimui informacinės ir žinių visuomenės plėtros srityje, t. y. projekte nenumatyta veiksmų, kurie turėtų neigiamos įtakos informacinės ir žinių visuomenės plėtros srityje. (Šaltinis: A dalies 13 punktas)

4.2. Projekte atskleistos pastangos skatinti darnaus vystymosi principo įgyvendinimą.	4.2.1. Pasiūlyti konkretūs veiksmai, kurie užtikrina, kad projektas skatina darnaus vystymosi principo įgyvendinimą.	Netaikoma.

4.2.2. Projektas atitinka kitus, su reikalavimais darnaus vystymosi principo įgyvendinimui susijusius, specialiuosius projektų atrankos kriterijus ir Projektų finansavimo sąlygų apraše nustatytus reikalavimus.	Netaikoma. Papildomų reikalavimų Projektų finansavimo sąlygų apraše nenustatyta.
5. Projektas atitinka lyčių lygybės ir nediskriminavimo principus.	5.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui.	5.1.1. Projekto veiklos neturi neigiamo poveikio lyčių lygybės ir nediskriminavimo principų įgyvendinimui.	Projektas atitinka šį kriterijų, kai projekto aprašyme argumentuotai paaiškinta, kad: – bus sudarytos vienodos galimybės moterims ir vyrams dalyvauti projekto veiklose; – projekto rezultatais galės vienodai naudotis tiek moterys, tiek vyrai; – projektas nesuteiks pranašumų nei vienai iš lyčių ar neigiamai neveiks moterų ar vyrų padėties. (Šaltinis: A dalies 13 punktas)

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą.	5.2.1. Pasiūlyti konkretūs veiksmai, kurie užtikrina, kad projektas prisideda prie lyčių lygybės principo įgyvendinimo.	Netaikoma.

5.2.2. Pasiūlyti konkretūs veiksmai, kurie užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą.	Netaikoma.

5.2.3. Projektas atitinka kitus, su reikalavimais lyčių lygybės ir nediskriminavimo principų įgyvendinimui susijusius, specialiuosius projektų atrankos kriterijus ir Projektų finansavimo sąlygų apraše nustatytus reikalavimus.	Netaikoma. Papildomų reikalavimų Projektų finansavimo sąlygų apraše nenustatyta.
6. Projekto įgyvendinimas yra suderinamas su kitų aktualių Europos Bendrijų politikos sričių nuostatomis.	6.1. Projektas suderinamas su horizontaliųjų Europos Bendrijų bendrųjų politikos sričių nuostatomis.	6.1.1. Projektas suderinamas su Europos Bendrijų viešųjų pirkimų politikos nuostatomis.	Būtina įvertinti, ar: pareiškėjas yra perkančioji organizacija pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) arba, gavęs projekto finansavimo lėšų, ja taps; jei taip, tuomet, ar tikėtina, kad projekto veiklų plane įvardyta veiklų trukmė nustatyta įvertinant pirkimų terminus. Jei pareiškėjas nėra perkančioji organizacija, šis vertinimo aspektas vertinamas kaip atitinkantis nustatytus reikalavimus. (Šaltinis: A dalies 6, 7 punktai, B dalies 5, 8 punktai)

6.1.2. Projektas suderinamas su Europos Bendrijų aplinkosaugos politikos nuostatomis.	Būtina įvertinti, ar: atsižvelgiant į projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105) būtinas poveikio aplinkai vertinimas; jei būtinas, ar poveikio aplinkai vertinimas yra atliktas. (Šaltinis: A dalies 6 punktas)

6.1.3. Projektas suderinamas su Europos Bendrijų konkurencijos politikos nuostatomis.	Vertinant projektus, reikia įsitikinti, ar projekto finansavimas nereiškia neteisėtos valstybės pagalbos suteikimo. (Šaltinis: A dalis)

6.2. Projektas suderinamas su tam tikrų sektorių ES bendrųjų politikos sričių nuostatomis.	6.2.1. Projektas suderinamas su konkretaus sektoriaus ES politikos sričių nuostatomis.	Netaikoma.
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą.	7.1. Pareiškėjas (partneriai) atitinka formaliuosius reikalavimus.	7.1.1. Pareiškėjas (partneriai) atitinka tinkamų pareiškėjų sąrašą, nustatytą Projektų finansavimo sąlygų apraše.	Būtina įsitikinti, kad pareiškėjas (partneriai) atitinka Projektų finansavimo sąlygų aprašo 14 ir 15 punktuose nustatytą tinkamų pareiškėjų (partnerių) sąrašą. (Šaltinis: A dalies 1 punktas)

7.1.2. Pareiškėjas (partneriai) turi (ar turi galimybių įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas.	Būtina įsitikinti, kad pareiškėjas (partneriai) turi (ar turi galimybių įgyti) teisę užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas. (Šaltinis: B dalies 2 priedas (išrašai iš pareiškėjo (partnerių) nuostatų (įstatų)

7.1.3. Pareiškėjui (partneriams) gali būti skirtos ES fondų ir Lietuvos Respublikos valstybės biudžeto lėšos, jei: 7.1.3.1. jam nėra iškelta byla dėl bankroto arba jis nėra likviduojamas; 7.1.3.2. yra įvykdęs su mokesčių ir socialinio draudimo įnašų mokėjimu susijusius įsipareigojimus pagal Lietuvos Respublikos teisės aktus (ši nuostata gali būti netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); 7.1.3.3. paraiškoje dėl projekto finansavimo arba jos prieduose jis nepateikė klaidinančios informacijos; 7.1.3.4. nėra įsiteisėjusio teismo sprendimo dėl pareiškėjo (partnerių) kitos paramos skyrimo iš ES arba Lietuvos Respublikos biudžeto lėšų sutarties pažeidimo; 7.1.3.5. jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu.	Būtina įsitikinti, kad pareiškėjas (partneriai) atitinka 7.1.3 punkte nustatytus reikalavimus. Jei pareiškėjas (partneriai) yra biudžetinės įstaigos, laikoma, kad jie atitinka šio kriterijaus 7.1.3.1 ir 7.1.3.2 punktuose išdėstytus reikalavimus, tuo atveju įrodantys dokumentai neteikiami ir netikrinami. (Šaltinis: A dalies 15 punktas)

7.2. Pareiškėjas yra pajėgus įgyvendinti projektą.	7.2.1. Pareiškėjas turi pakankamai patirties įgyvendinti projekte numatytas veiklas.	Netaikoma.

7.2.2. Pareiškėjas turi (arba įsipareigoja užtikrinti) pakankamus administravimo gebėjimus vykdyti projektą (pakankama komanda).	Pareiškėjas užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir pan. (Šaltinis: A dalies 5 punktas, B dalies 6 punktas ir B dalies 3 priedas (jei taikoma)

7.2.3. Pareiškėjas gali įgyvendinti projekto tikslus, veiklas ir uždavinius per projekto įgyvendinimo laikotarpį. Projekto įgyvendinimo trukmė, vieta, parengtumas atitinka Projektų finansavimo sąlygų apraše nustatytus reikalavimus.	Įsitikinti, kad projekto įgyvendinimo organizavimas (planas) atitinka projekto veiklų apimtis, yra realus ir racionaliai suplanuotas (pvz., įvertinant turimus išteklius, iš ES fondų finansuojamų projektų specifiką, sezoniškumą ir pan.). Būtina įsitikinti, kad projekto trukmė ir įgyvendinimo vieta atitinka Projektų finansavimo sąlygų aprašo 10 ir 11 punktuose nustatytus reikalavimus. Reikalavimų, susijusių su projekto parengtumu, nėra. (Šaltinis: A dalies 4, 5,6, 7 punktai, B dalies 2 punktas)

7.2.3.1. Projektas įgyvendinamas Lietuvos Respublikoje.	Būtina įsitikinti, kad pagrindinės projekto veiklos vykdomos Lietuvos Respublikos teritorijoje. Jeigu tai nėra įmanoma dėl projekto specifikos ar veiklų pobūdžio ir veiklos yra vykdomos už Lietuvos Respublikos teritorijos ribų, turi būti užtikrinama, kad vykdytų veiklų metu sukurti produktai, rezultatai ir nauda (arba jos dalis, proporcinga Lietuvos Respublikos finansiniam įnašui) atitektų Lietuvos Respublikai. (Šaltinis: A dalies 4 punktas, Projektų finansavimo sąlygų aprašo 11 punktas)

7.2.3.2. Maksimali projekto įgyvendinimo trukmė – 36 mėnesiai.	Būtina įsitikinti, kad projekto veiklų įgyvendinimo laikotarpis numatytas iki 36 mėnesių. (Šaltinis: A dalies 7 punktas, Projektų finansavimo sąlygų aprašo 10 punktas)

7.2.4. Partnerystė projekte yra pagrįsta ir turi pridėtinę vertę.	Būtina įsitikinti, kad partneriai įtraukti pagrįstai, kad partnerystė sukuria papildomą pridėtinę vertę pagal projektą (pvz., turi patirties, prisideda finansiškai, vykdo projekto veiklas, naudosis rezultatais ir pan.). (Šaltinis: A dalies 5 punktas) Jei paraiška teikiama kartu su partneriu (-iais), turi būti pasirašyta deklaracija, kad visi partneriai yra susipažinę su teikiamu projektu, savo teisėmis ir pareigomis, įgyvendinant projektą. (Šaltinis: A dalies 16 punktas)

7.2.5. Projektas atitinka kitus, susijusius su reikalavimais pareiškėjams, specialiuosius projektų atrankos kriterijus ir Projektų finansavimo sąlygų apraše nustatytus reikalavimus.	Netaikoma. Papildomų reikalavimų Projektų finansavimo sąlygų apraše nenustatyta.
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius.	8.1. Užtikrintas projekto finansavimas.	8.1.1. Pareiškėjo (partnerių) įnašas atitinka nustatytus reikalavimus.	Pareiškėjui netaikomas reikalavimas prisidėti prie projekto finansavimo, todėl šis kriterijus atitinka nustatytus reikalavimus. Jeigu pareiškėjas ir (ar) partneris, teikdamas paraišką, įsipareigojo skirti lėšų tinkamoms projekto išlaidoms, būtina įsitikinti, kad pridėjo nuosavą įnašą patvirtinantį dokumentą. (Šaltinis: B dalies 5 priedas (jei taikoma)

8.1.2. Užtikrintas netinkamų finansuoti su projektu susijusių išlaidų padengimas.	Būtina įsitikinti, kad: projekte numatytoms netinkamoms finansuoti išlaidoms (taip pat netinkamam finansuoti PVM ir kt.) užtikrinamas finansavimas; netinkamų išlaidų finansavimo šaltiniai yra aiškiai apibrėžti, patikimi, tinkamai išdėstyti per tam tikrą laikotarpį, t. y. netinkamų išlaidų finansavimas neturės neigiamos įtakos projekto įgyvendinimui. (Šaltinis: A dalies 11 punktas)

8.1.3. Užtikrintas finansinis projekto (veiklų) ir rezultatų tęstinumas.	Būtina įsitikinti, kad projekto metu sukurtų rezultatų tolesniam naudojimui yra sudarytos tinkamos fizinės, techninės ir finansinės prielaidos, t. y. projekto įgyvendinimo laikotarpiu sukurti produktai bus išlaikyti ir toliau naudojami pagal paskirtį. (Šaltinis: A dalies 5 punktas)

8.1.4. Projektas atitinka kitus Projektų finansavimo sąlygų apraše nustatytus reikalavimus.	Netaikoma. Papildomų reikalavimų Projektų finansavimo sąlygų apraše nenustatyta.
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų ir naudos analizės korektiškumas ir rezultatų priimtinumas.	9.1.1. Atlikta alternatyvų analizė.	Būtina įsitikinti, kad: – projektui pagrįsti svarstytos bent dvi alternatyvios galimybės, t. y.: alternatyva, kai projektas nėra įgyvendinamas, ir kita pasirinkta alternatyva (pvz., alternatyvi projekto technologija ar pan.); – atskleista, kad visos realios projekto įgyvendinimo galimybės buvo svarstytos arba kad kitos alternatyvos, be jau nagrinėjamų, nėra tikslinga svarstyti; – pasirinkta alternatyva optimali. Jeigu projekto įgyvendinimo galimybių vertinimo metu išskiriamos kelios alternatyvos, kiekvienai alternatyvai turi būti naudojami tie patys vertinimo kriterijai. (Šaltinis: B dalies 4 punktas)

9.1.2. Projekto prielaidos (susijusios su būsimomis pajamomis ir sąnaudomis) yra pagrįstos.	Netaikoma.

9.1.3. Taikomas pagrįstas analizės laikotarpis.	Netaikoma.

9.1.4. Taikoma pagrįsta diskonto norma.	Netaikoma.

9.1.5. Teisingai apskaičiuotos ir pagrįstos finansinių rodiklių reikšmės.	Netaikoma.

9.1.6. Teisingai apskaičiuotos ir pagrįstos ekonominių rodiklių reikšmės.	Netaikoma.

9.1.7. Įvertintos rizikos.	Įvertintos pagrindinės projekto rizikos, numatyti jų valdymo veiksmai. (Šaltinis: B dalies 9 punktas)

9.1.8. Projekto teikiama nauda atitinka planuojamiems rezultatams pasiekti reikalingas sąnaudas.	Vertinama (vadovaujantis analogiškais projektais, veiklomis ir pan.) projekto rezultatų atitiktis investicijoms. (Šaltinis: A ir B dalys, B dalies 1 priedas)

9.2. Atitiktis Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų atitikties finansavimo reikalavimams taisyklės), ir Projektų finansavimo sąlygų apraše nustatytiems projekto veiklų ir išlaidų apribojimams.	9.2.1. Projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus.	Būtina įsitikinti, kad projekto veiklos ir išlaidos yra tinkamos finansuoti atsižvelgiant į: – Išlaidų atitikties finansavimo reikalavimams taisyklėse nustatytus reikalavimus; – Projektų finansavimo sąlygų apraše nustatytus reikalavimus, t y. išlaidų kategorijos atitinka Projektų finansavimo sąlygų aprašo 22 punkte nurodytas tinkamų išlaidų kategorijas. Taip pat būtina įvertinti projekto riziką, susijusią su dvigubu finansavimu, t. y. vertinant pareiškėjo (partnerių) įgyvendintus ir (arba) įgyvendinamus projektus būtina įsitikinti, kad toms pačioms veikloms ir išlaidoms finansavimas nebus skiriamas pakartotinai. (Šaltinis: A dalies 8, 9 punktai, B dalies 7 punktas, 1 priedas)

9.2.2. Veiklos ir išlaidos suplanuotos efektyviai ir pagrįstai.	Būtina įsitikinti, kad projekto veiklos suplanuotos efektyviai, o išlaidos yra būtinos projekto veikloms atlikti ir atitinka rinkos kainas. (Šaltinis: A dalies 6, 8, 12 punktai, B dalies 1 priedas)

9.2.3. Užtikrinama lėšų panaudojimo sparta.	Būtina įsitikinti, kad projekto veiklų suplanavimas užtikrins numatomą lėšų panaudojimo spartą. (Šaltinis: A dalies 7, 9 punktai, B dalies 5 punktas)

9.2.4. Projektas atitinka kryžminio finansavimo reikalavimus.	Būtina įsitikinti, kad: – projekte gali būti numatytas kryžminis finansavimas; – kryžminiam finansavimui numatomos tinkamos veiklos ir išlaidos; – šios veiklos ir išlaidos būtinos projekto tikslams pasiekti ir turės pridėtinę vertę; – kryžminiam finansavimui nustatytas dydis yra tinkamas pagal Projektų finansavimo sąlygų aprašo 22.1.3 punkte nustatytus reikalavimus. (Šaltinis: A dalies 8 punktas)

9.2.5. Teisingai pritaikyta vienodo dydžio norma (angl. Flat-rate), vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348).	Būtina įsitikinti, kad: – į tiesioginių išlaidų kategorijas nėra įtraukta netiesioginių išlaidų; – teisingai pasirinkta projektui taikoma vienodo dydžio norma. (Šaltinis: A dalies 8 punktas)

9.2.6. Projektas atitinka kitus specialiuosius projektų atrankos kriterijus ir Projektų finansavimo sąlygų apraše nustatytus reikalavimus.	Netaikoma. Papildomų reikalavimų Projektų finansavimo sąlygų apraše nenustatyta.

9.3. Projektui reikiamas finansavimas nustatytas atsižvelgiant į reglamento (EB) Nr. 1083/2006 55 straipsnyje išdėstytus reikalavimus.	9.3.1. Paraiškoje dėl projekto finansavimo teisingai nurodyta, kuriai kategorijai priklauso projektas, t. y. iš kurio: negaunama pajamų; gaunama pajamų, bet jų neįmanoma nustatyti iš anksto (reglamento (EB) Nr. 1083/2006 55 straipsnio 3 dalis); gaunama pajamų ir jos yra įvertinamos iš anksto (reglamento (EB) Nr. 1083/2006 55 straipsnio 2 dalis).	Netaikoma.

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas finansavimo dydis.	Netaikoma.

_________________

2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės

VP1-4.2-VRM-05-V „Geresnis Europos Sąjungos politikų įgyvendinimas“ projektų finansavimo sąlygų aprašo

4 priedas

PROJEKTO IŠLAIDŲ PAGRINDIMO LENTELĖ

Veiklos Eil. Nr.	Veiklos pavadinimas	Fizinio veiklos įgyvendinimo rodiklio mato vnt. (mokymų atveju – asmuo)	Fizinio veiklos įgyvendinimo rodiklio kiekybinė išraiška	Veiklos trukmės mato vnt. (val., d, mėn.)	Veiklos trukmė 1 asmeniui (mokymų atveju)	Bendra veiklos trukmė	Val./d./ mėn. įkainis (mokymų, konsultavimo ir pan. atvejais)	1. Projekto vykdymo išlaidos	2. Projekto dalyvių išlaidos	3. Kryžminis finansavimas	Iš viso	Eil. Nr.	Išlaidų pagrindimas

1.1.	1.2.	1.3.	1.4.	1.5.	1.6.	2.1.	2.2.	3.1.

Darbo užmokestis	Projektą vykdančio personalo komandiruotės	Paslaugos	Mokymo priemonių (trumpalaikio turto) įsigijimas	Ilgalaikio nematerialiojo turto įsigijimas	Viešinimas	Dirbančiųjų darbo užmokestis	Dalyvių kelionės, komandiruotės ir dalyvavimas renginiuose	Ilgalaikio turto įsigijimas

1.	2.	3.	4.	5.	6.	7.	8.	9.	10.	11.	12.	13.	14.	15.	16.	17	18.	19.	20.
1.1.1.	0	1.1.1.
1.1.1.1.	0	1.1.1.1.
1.1.1.2.	0	1.1.1.2.
1.1.1.3.	0	1.1.1.3.
1.1.1.4.	0	1.1.1.4.
1.1.2.	0	1.1.2.
1.1.2.1.	0	1.1.2.1.
1.1.2.2.	0	1.1.2.2.
1.1.2.3.	0	1.1.2.3.
1.1.2.4.	0	1.1.2.4.
1.1.3.	0	1.1.3.
1.1.3.1.	0	1.1.3.1.
1.1.3.2.	0	1.1.3.2.
1.1.3.3.	0	1.1.3.3.
1.1.3.4.	0	1.1.3.4.
1.1.4.	0	1.1.4.
1.1.4.1.	0	1.1.4.1.
1.1.4.2.	0	1.1.4.2.
1.1.4.3.	0	1.1.4.3.
1.1.4.4.	0	1.1.4.4.
1.1.5.	0	1.1.5.
1.1.5.1.	0	1.1.5.1.
1.1.5.2.	0	1.1.5.2.
1.1.5.3.	0	1.1.5.3.
1.1.5.4.	0	1.1.5.4.
Viešinimas	0	Viešinimas
Iš viso	0	0	0	0	0	0	0	0	0

__________________________________	________________________	_____________________________

(pareiškėjo atsakingojo asmens pareigos)	parašas	(vardas, pavardė)

A. V.

_________________

2007–2013 m. Žmogiškųjų išteklių

plėtros veiksmų programos 4 prioriteto

„Administracinių gebėjimų stiprinimas ir

viešojo administravimo efektyvumo

didinimas“ įgyvendinimo priemonės

VP1-4.2-VRM-05-V „Geresnis Europos

Sąjungos politikų įgyvendinimas“

projektų finansavimo sąlygų aprašo

5 priedas

PROJEKTO IŠLAIDŲ PAGRINDIMO LENTELĖS PILDYMO INSTRUKCIJA

Projekto išlaidų pagrindimo lentelės pildymo instrukcijoje (toliau – pildymo instrukcija) pateikiami nurodymai dėl projekto išlaidų pagrindimo lentelės stulpelių pildymo.

Stulpelio Eil. Nr.	Projekto išlaidų pagrindimo lentelės stulpelio pavadinimas	Pildymo instrukcija
1.	Veiklos Eil. Nr.	Eilės numeris turi atitikti veiklos numerį, nurodytą paraiškos B dalies 2 punkto „Projekto veiklų aprašymas (remiantis paraiškos dėl projekto finansavimo bendrosios (A) dalies 6 punkto lentelėje „Projekto loginis pagrindimas“ pateikta informacija)“ lentelėje.
2.	Veiklos pavadinimas	Veiklos pavadinimas turi atitikti veiklos pavadinimą, nurodytą paraiškos B dalies 2 punkto „Projekto veiklų aprašymas (remiantis paraiškos dėl projekto finansavimo bendrosios (A) dalies 6 punkto lentelėje „Projekto loginis pagrindimas“ pateikta informacija)“ lentelėje.
3.	Fizinio veiklos įgyvendinimo rodiklio matas (mokymų atveju – asmuo)	Nurodoma, kaip kiekybiškai bus išmatuojamas įgyvendintos projekto veiklos rezultatas – asmenimis (asm.) ar vienetais (vnt.). Bendrojoje veikloje matas turi atitikti matą, nurodytą paraiškos A dalies 6 punkto stulpelyje „Fiziniai veiklos įgyvendinimo rodikliai“.
4.	Fizinio veiklos įgyvendinimo rodiklio kiekybinė išraiška	Nurodoma kiekybinė įgyvendintos projekto veiklos rezultato išraiška, pvz., jei įgyvendinus veiklą bus sukurtos 2 metodikos, nurodoma – „2“. Mokymų, konsultacijų ar kitais atvejais turi būti nurodomas unikalių asmenų* skaičius. Bendrojoje veikloje rezultato kiekybinė išraiška turi atitikti kiekybinę išraišką, nurodytą paraiškos A dalies 6 punkto stulpelyje „Fiziniai veiklos įgyvendinimo rodikliai“. *Unikalus asmuo – vienas asmuo, dalyvaujantis keliuose mokymuose, skaičiuojamas tik vieną kartą.
5.	Veiklos trukmės matas (val., d., mėn.)	Stulpelis pildomas tik mokymų, konsultacijų ir panašiais atvejais, kai veikla gali būti išmatuota valandomis, dienomis ar mėnesiais. Šiame stulpelyje nurodoma, kuo matuojama veiklos trukmė.
6.	1 asmens veiklos trukmė (mokymų atveju)	Stulpelis pildomas tik mokymų, konsultacijų ir panašiais atvejais, kai veikla gali būti išmatuota valandomis, dienomis ar mėnesiais. Šiame stulpelyje nurodoma 1 asmens veiklos trukmė, pvz., numatoma 10 vienos dienos seminarų ta pačia tema įvairiuose regionuose, 1 asmens veiklos trukmė – 1 diena.
7.	Bendra veiklos trukmė	Stulpelis pildomas tik mokymų, konsultacijų ir panašiais atvejais, kai veikla gali būti išmatuota valandomis, dienomis ar mėnesiais. Šiame stulpelyje nurodoma bendra veiklos trukmė, pvz., numatomas 4 dienų seminaras, kuriame dalyvaus viena grupė asmenų. Tuomet bendra veiklos trukmė bus 4 dienos. Jei veikloje (mokymuose) dalyvauja kelios grupės, tada bendra veiklos trukmė skaičiuojama grupių skaičių padauginant iš veiklos trukmės. Pvz., jei numatomas 3 dienų seminaras 4 asmenų grupėms, bendra veiklos trukmė bus 3 d. x 4 gr. = 12 d. Jei nėra organizuojami mokymai grupėms (dalyviai siunčiami į išorinius seminarus), bendra veiklos trukmė nustatoma dalyvių skaičių dauginant iš mokymų skaičiaus, pvz., jeigu 3 asmenys eina į tą patį 8 val. trukmės atvirą seminarą, bendra veiklos trukmės bus 3 asm. x 8 val. = 24 val.
8.	Val./d./mėn. įkainis (mokymų, konsultavimo ir pan. atvejais)	Stulpelis pildomas tik mokymų, konsultacijų ir panašiais atvejais, kai veikla gali būti išmatuota valandomis, dienomis ar mėnesiais. Šiame stulpelyje nurodomas pasirinktos veiklos trukmės mato (val., d., mėn.) įkainis, t. y. suteiktos paslaugos kaina arba darbo užmokestis, reikalingas tai veiklai atlikti. Skaičių, nurodytų stulpeliuose „Bendra veiklos trukmė“ ir „Val. / d. / mėn. įkainis (mokymų, konsultavimo ir pan. atvejais)“, sandauga turi būti lygi sumai, nurodytai stulpelio „Projekto vykdymo išlaidos“ 1.1 ir (arba) 1.3 stulpeliuose. Jei skaičiai nesutampa, turi būti pateiktas paaiškinimas, kodėl nesutampa. Jei būtina kita įkainio skaičiavimo metodika, ji turi būti detaliai aprašyta.
9.	1. Projekto	1.1. Darbo užmokestis	Šiuose stulpeliuose (prie reikalingos išlaidų kategorijos)
10.	vykdymo išlaidos	1.2. Projektą vykdančio personalo komandiruotės	nurodomos vykdymo išlaidos, reikalingos veiklai įgyvendinti. Tais atvejais, kai konkrečių išlaidų negalima priskirti vienai veiklai, išlaidos priskiriamos tai veiklai, kuriai bus panaudota daugiausia lėšų, ir nurodomas paaiškinimas stulpelyje „Išlaidų pagrindimas“. Išskaidytų pagal veiklas išlaidų suma turi atitikti bendrą tinkamų finansuoti išlaidų sumą pagal kategoriją, nurodytą paraiškos A dalies 8 punkte „Projekto biudžetas“.
11.

1.3. Paslaugos

12.

1.4. Mokymo priemonių (trumpalaikio turto) įsigijimas

13.

1.5. Ilgalaikio nematerialiojo turto įsigijimas

14.

1.6. Viešinimas

15.	2. Projekto dalyvių išlaidos	2.1. Dirbančiųjų darbo užmokestis	Šiuose stulpeliuose (prie reikalingos išlaidų kategorijos) nurodomos projekto dalyvių išlaidos, reikalingos veiklai
16.

2.2. Dalyvių kelionės, komandiruotės ir dalyvavimas renginiuose	įgyvendinti. Tais atvejais, kai konkrečių išlaidų negalima priskirti vienai veiklai, išlaidos priskiriamos tai veiklai, kuriai bus panaudota daugiausia lėšų, ir nurodomas paaiškinimas stulpelyje „Išlaidų pagrindimas“. Išskaidytų pagal veiklas išlaidų suma turi atitikti bendrą tinkamų finansuoti išlaidų sumą pagal kategoriją, nurodytą paraiškos A dalies 8 punkte „Projekto biudžetas“.
17.	3. Kryžminis finansavimas	3.1. Ilgalaikio turto įsigijimas	Šiuose stulpeliuose (prie reikalingos išlaidų kategorijos) nurodomos kryžminio finansavimo išlaidos, reikalingos veiklai įgyvendinti. Išskaidytų pagal veiklas išlaidų suma turi atitikti bendrą tinkamų finansuoti išlaidų sumą pagal kategoriją, nurodytą paraiškos A dalies 8 punkte „Projekto biudžetas“.
18.	Iš viso	Šiame stulpelyje nurodoma veiklai įgyvendinti numatytų išlaidų suma.
19.	Eil. Nr.	Nurodomas tas pats numeris kaip ir stulpelyje „Veiklos Eil. Nr. „
20.	Išlaidų pagrindimas	Stulpelis pildomas vadovaujantis Rekomendacijomis dėl projektų išlaidų atitikties Europos socialinio fondo finansavimo reikalavimams (www.esparama.lt), pagal kiekvieną projekto išlaidų kategorijos eilutę ir veiklą detaliai nurodant konkrečias išlaidas, kurioms yra prašomas finansavimas, išlaidoms apskaičiuoti naudojamą matą ir vidutinį įkainį, paaiškinant, kokiu pagrindu ir (ar) kokia metodika vadovaujantis apskaičiuotas planuojamas vidutinis įkainis. Mokymų, konsultavimo ir panašiais atvejais išlaidų, nurodytų 1.1 arba 1.3 išlaidų kategorijų eilutėse, papildomai pagrįsti nereikia, jei jos neviršija įkainių, rekomenduojamų dažniausiai Europos socialinio fondo projektuose numatomų prekių ir paslaugų kainų rinkos analizėje (toliau – rinkos analizė) (interneto svetainėje www.esf.lt). Jei projekte numatyti prekių, paslaugų ir kitų išlaidų įkainiai skiriasi nuo įkainių, rekomenduojamų rinkos analizėje, būtinas išsamus tokių išlaidų pagrindimas, kuriame būtų nurodytos skirtumo priežastys. Taip pat turi būti detaliai pagrįsti įkainiai tų perkamų objektų, kurie nenurodyti rinkos analizėje (pvz., stažuotė užsienyje). Galima teikti papildomus dokumentus. Jei numatytų vykdančiojo personalo komandiruočių, paslaugų ir (ar) kitų išlaidų poreikis pagrįstas paraiškos B dalies 2 punkto „Projekto veiklų aprašymas (remiantis paraiškos dėl projekto finansavimo bendrosios (A) dalies 6 punkto lentelėje „Projekto loginis pagrindimas“ pateikta informacija)“ lentelėje, šios informacijos projekto išlaidų pagrindimo lentelėje kartoti nebūtina, tik nurodyti, kur atitinkamų išlaidų poreikis yra aprašytas. Atkreipiame dėmesį, kad, pasirinkus III lygio mokymus (pagal rinkos analizę), paraiškos B dalies 2 punkto lentelėje „Projekto veiklų aprašymas (remiantis paraiškos dėl projekto finansavimo bendrosios (A) dalies 6 punkto lentelėje „Projekto loginis pagrindimas“ pateikta informacija)“ turi būti pagrįstas tokių mokymų poreikis. Išsamesni reikalavimai, susiję su išlaidų pagrindimu pagal išlaidų kategorijas ir eilutes, pateikiami toliau.

1. Projekto vykdymo išlaidos	1.2.	Projektą vykdančio personalo komandiruotės	Pagrįsdami vykdančiojo personalo komandiruočių išlaidas nurodykite: – Kiek šiai veiklai įgyvendinti numatoma komandiruočių? – Kokia komandiruotės trukmė ir paskirtis? – Kiek asmenų ir kokie asmenys vyks į komandiruotę? – Koks numatomas kelionės būdas? – Kur numatoma vykti (šalis, miestas)? – Kuo vadovaujantis apskaičiuoti komandiruotės išlaidų įkainiai? Jeigu prašoma finansuoti dalyvavimo renginiuose išlaidas, turėtų būti nurodomas konkretus renginys (jeigu įmanoma), kuriame planuojama dalyvauti, ir dalyvausiančių asmenų skaičius bei nurodyta, kokio tipo išlaidas numatoma patirti (pvz., registracijos mokestis).

1.3.	Paslaugos	Pagrįsdami paslaugų pirkimo išlaidas nurodykite: – Kokios paslaugos perkamos šiai veiklai įgyvendinti? Jei veiklai įgyvendinti numatyta pirkti kelias paslaugas, turi būti išvardytos visos paslaugos. – Kokia vieneto kaina ir kaip ji apskaičiuota? Ar vieneto įkainis, pvz., konsultacijų valandos, ar kaina už konkretų rezultatą, pvz., tyrimą? – Kuo remiantis apskaičiuoti paslaugos (-ų) įkainiai? Atkreipiame dėmesį, kad, jei paraiškos B dalies 2 punkto „Projekto veiklų aprašymas (remiantis paraiškos dėl projekto finansavimo bendrosios (A) dalies 6 punkto lentelėje „Projekto loginis pagrindimas“ pateikta informacija)“ lentelėje nėra pagrįsta veiklai įgyvendinti reikalinga paslauga, šios paslaugos poreikis turi būti pagrįstas projekto išlaidų pagrindimo lentelėje.

1.4.	Mokymo priemonių (trumpalaikio turto) įsigijimas	Pagrįsdami mokymo priemonių (trumpalaikio turto), ilgalaikio nematerialiojo turto įsigijimo išlaidas nurodykite: – Kokios mokymo priemonės (trumpalaikis turtas ) arba ilgalaikis nematerialusis turtas bus perkami? – Kodėl mokymo priemonės (trumpalaikis turtas), ilgalaikis nematerialusis turtas yra būtini šiai projekto veiklai įgyvendinti? – Kiek vienetų planuojama pirkti? Kokia vieneto kaina? – Kuo remiantis apskaičiuoti mokymo priemonių (trumpalaikio turto), ilgalaikio nematerialiojo turto įkainiai?

1.5.	Ilgalaikio nematerialiojo turto įsigijimas

1.6.	Viešinimas	Pagrįsdami viešinimo išlaidas nurodykite: – Kokios viešinimo priemonės numatomos? – Kodėl reikalingos atitinkamos viešinimo priemonės (pagrindžiamas jų poreikis) ? – Kuo remiantis apskaičiuoti viešinimo priemonių įkainiai?

2. Projekto dalyvių išlaidos	2.1.	Dirbančiųjų darbo užmokestis	Pagrįsdami dirbančiųjų darbo užmokesčio išlaidas nurodykite: – Keliems asmenims, iš kokių institucijų bus kompensuojamas darbo užmokestis? – Už kurį laiką bus kompensuojamas darbo užmokestis? – Koks kiekvienos pareigybės (funkcijų, pareigybių grupės) dirbančiųjų 1 val. (arba 1 d. d.) įkainis? – Kaip apskaičiuota veiklai įgyvendinti reikalinga dirbančiųjų darbo užmokesčio suma? Atkreipiame dėmesį, kad šios išlaidos yra tinkamos tik tais atvejais, kai darbo užmokestis yra apskaičiuotas ir išmokėtas darbo santykiais su projekto vykdytoju (partneriu) susijusiems projekto dalyviams už darbo laiką, kurio metu darbuotojai dalyvavo projekto veiklose.

2.2.	Dalyvių kelionės, komandiruotės ir dalyvavimas renginiuose	Pagrįsdami dalyvių kelionių, komandiruočių ir dalyvavimo renginiuose išlaidas nurodykite: – Kiek šiai veiklai įgyvendinti numatoma komandiruočių? – Kokia komandiruotės trukmė ir paskirtis? – Kiek asmenų ir kokie asmenys vyks į komandiruotę ? – Koks numatomas kelionės būdas? – Kur numatoma vykti (šalis, miestas)? – Kuo vadovaujantis apskaičiuoti komandiruotės išlaidų įkainiai? Jeigu prašoma finansuoti dalyvavimo renginiuose išlaidas, turėtų būti nurodomas konkretus renginys (jeigu įmanoma), kuriame planuojama dalyvauti, ir dalyvausiančių asmenų skaičius bei nurodyta, kokio tipo išlaidas numatoma patirti (pvz., registracijos mokestis).

3. Kryžminis finansavimas	3.1.	Ilgalaikio turto įsigijimas	Pagrįsdami ilgalaikio turto įsigijimo išlaidas nurodykite: – Koks ilgalaikis turtas bus perkamas? – Kodėl ilgalaikis turtas yra būtinas šiai projekto veiklai įgyvendinti? – Kiek vienetų planuojama pirkti? Kokia vieneto kaina? – Kuo remiantis apskaičiuoti ilgalaikio turto įkainiai?

_________________